En plegar en a independencia, en Bangladesh s'establió una democracia parlamentaria dirichita por Mujibur Rahman, dirichent d'a Liga Awami que heba estato liberato d'a garchola o 22 d'aviento y que estió o ganador (con mayoría absoluta) en as eleccions chenerals d'o 7 de marzo de 1973. Sindembargo, en 1973 y 1974 se produció una fambre en o país y Mujibur Rahman proclamó o estato d'urchencia en aviento de 1974, plegando en 1975 a establir-ne un rechimen de partito unico, o Baksal. O 15 d'agosto de 1975 se produció un golpe d'estato melitar en o qual s'asasinó a Mujibur Rahman y a quantos miembros d'a suya familia.